text: Ново земетресение разлюля Албания, срути се дворец - burgasinfo.com: Новини от Бургас и региона
  Ново земетресение разлюля Албания, срути се дворец
  27.11.2019 18:31:48
  Поредно силно земетресение бе регистрирано близо до албанския град Дуръс в 14:45 местно време (15:45 българско време). Това показва справка на официалната интернет страница на Европейския средиземноморски сеизмологичен център (EMSC). Земетресението е с магнитуд 5,3 по скалата на Рихтер. Вследствие на труса се е срутил дворец в града, предават албанските медии. Трусът е бил с епицентър на 24 км северно от град Дуръс и 42 км северозападно от столицата Тирана, в Адриатическо море. Дълбочината на труса е била 10 км под земната повърхност. Все още няма данни за щетите или пострадалите в следствие на този трус. Припомняме, че хотел на седем етажа в Дуръс се срина в резултат на земетресението от 6,4 по Рихтер вчера.